Yaponiyaning Honda avtogiganti va British Touring Car Team Dynamics kompaniyasi dunyodagi eng tez o‘t o‘ruvchi mashinani (gazonokosilka) taqdim qildi. Qurilma 240 km/soatdan ko‘proq tezlikka erisha oladi. Bunday tezlikka erishish uchun qurilmaning motori yangidan loyihalanmadi. U tezkor bo‘lishi uchun mutaxassislar maxsus platformaga CBR1000RR Fireblade sportbayki dvigatelini o‘rnatishgan. Natijada Honda’ning o‘t o‘ruvchi mashinasi quvvat/og‘irlik nisbati bo‘yicha bir tonna og‘irlikka ming ot kuchini oldi. Qurilmani ishlab chiqqan mutaxassislar yaqin orada maxsus trassada tezlik rekordini (240 km/soatdan ko‘proq) o‘rnatishni mo‘ljallashmoqda.